Promontoriitm bonae spei. 379 



275. (6) Antelope Cervicapra. 



Antelope cornibus teretibus, dimidiato - annulatis, fle- 

 xuosis contortis. 



Mares soli cornuti, facie corporeque fusci, colli late- 

 ribus et humeris fere nigri, cervice griseo-fulvescentes, dor- 

 sique duabus striis ac regione ophthalmica albidi. Subtus 

 et pedum interiora cum apice caudae nivea. Feminaemu- 

 ticae, colore griseo - flavescente. Dentes primores octo, 

 medii latissimi. Sub genubus floccus pilorum. 



276. (7) Antelope Oryx (*). 



Antelope cornibus teretibus, subcarinatis, rectis, longis- 

 simis, nudis, flammantibus; iuba brevi, paleari laxo, piloso. 



Uterque sexus cornutus. Feminam ipse vidi, examinavi, 

 descripsi et delineavi, quum viveret in vivario Capensi. 

 Male illustris Buffonius hanc Antelopes speciem vocat Cou- 

 dous, cum hoc nomen ad Strepsicerotem nostrum pertineat. 

 Generosus quoque Pennant male hanc suam Antelopem In- 

 dam ab Alce Capensi distinguit, et Gazellam mox enume- 

 randam pro vera Alce capensi habet, quum Belgae incolae 

 Prom. b. spei, Gazellam consueverint appellare Gemsbock 

 {Rupicapram). Mitis et mansueta haec quam vidi femina 

 erat, at lasciva, ideoque ob defectum maris, in Antelopas 

 Damas imo et homines insiliebat. In montanis vivere dice- 

 batur. 



Corpus magnitudine Cervi, vel equi potius maioris, 

 totum ex fusco-griseum s. cervinum, ad humeros 4 circiter 

 pedes altum; linea dorsi, et genubus nigricantibus. Abdo- 

 men et interior pars pedum pallide-fusca. Gula strumosa, 



(*) Ant. Oreas Pall. Spicil. XII. 



